་ཤས་ཆེ་བའི་དབང་དུ་བྱས་སོ། །ཕལ་ཆེར་གྱི་སྒྲས་
ར་ལས་བྱུང་བའི་རྣམ་བཅད་ར་རུ་བཀླག་པར་སྟོན་པའོ། །
ཡང་ན་དྲག་པོར་རྦད་ཀྱིས་བཅད་དེ་ལྡུམས་ལྡུམས་སུ་སུ་་་་
བཀླག་པར་བྱའོ། །
གཉིས་པ་རྗེས་སུ་ང་རོའི་བཀླག་ཚུལ་ལ། སྤྱིར་བཏང་
དང་། དམིགས་བསལ་གཉིས་ལས། དང་པོ་ནི། རྗེས་སུ་
ང་རོ་སྡེ་པ་ལ། །རང་རང་སྡེ་པའི་ལྔ་བར་བཀླག །ཡ་སོགས་
བརྒྱད་ལ་ང་རུ་བཀླག །ཡང་ན་སྡེ་ལྔའི་ཟླ་ལ་སྦྱར། །ཤད་
ཀྱིས་ཆོད་ན་རང་ཉིད་བརྩི། །ཤད་མེད་ན་ནི་འོག་མ་བརྩི། །
ཞེས་པས་སྟོན་ཏེ། ཀཾ་ཞེས་སོགས་ཀྱི་སྟེང་དུ་བྱུང་བའི་རྗེས་
54

སུ་ང་རོ་སྟེ་ཀླད་ཀོར་རྣམས་ནི་སྡེ་པ་ལྔ་སོ་སོའི་ཡི་གེ་རྣམས་
ཕ་རོལ་ཏུ་བྱུང་བ་ལ་སྡེ་པ་ལྔ་བ་རང་རང་གི་སྡེ་བའི་ལྔ་པ་
ང་ལ་སོགས་པར་བཀླག་སྟེ། དཔེར་ན། ཏཱཾ་ཏཱཾ་རི་པ(ཁྱོད་
ལ་བྱེད་པ།) བྲྀ་ཀླྀ་བ་ཙ་ར་ཏི(ཤིང་ལ་གཅོད་པར་བྱེད་ལ།)
ཨ་ཧཾ་ཊཱི་ཀཱ( བདག་ལ་འགྲེལ་བ་བཤད་པ)ཡུ་ཡཾ་ཏིརྠ་ནནྡ
( ཁྱོད་རྣམས་མུ་སྟེགས་ལ་དགའོ།།) ཝ་ཡི་པ་ར་མི་ཏ་སརྦ་
ཙིཏྟཾ༑ (ངེད་རྣམས་ཕ་རོལ་ཏུ་ཕྱིན་པའི་དོན་ལ་སེམས་
སོ༑ ༑ )ཞེས་པ་ལྟ་བུ་རྣམས་ལ་རིམ་པ་བཞིན། ང་དང་ཉ་
དང་ཎ་དང་ན་དང་མ་རྣམས་སུ་བཀླག་པར་བྱའོ། །ཡ་དང་
སོགས་པས་ར་དང་ལ་དང་ཝ་དང་ཤ་དང་ཥ་དང་ས་དང་
�
ཧ་སྟེ། བརྒྱད་ལ་ང་རུ་བཀླག་སྟེ། དཔེར་ན། བཛྲ་ཡཀྶཾ།(རྡོ་
རྗེ་གནོད་སྦྱིན་ལ)ལྟ་བུ་ལ། འབ་ཛྲ་ཡ་ཀྵང་ལྟ་བུར་བཀླག་
གོ༑ ༑ དེ་བཞིན་དུ་ར་ལ་སོགས་པ་ཕ་རོལ་ཏུ་བྱུང་ནའང་
55

ང་རུ་བཀླག་པར་བྱའོ།
།ཡང་ན་སྡེ་ལྔའི་ཟླ་ལ་སྦྱར་ནས་
བཀླག་པར་བྱ་སྟེ། དེ་ཡང་ཧ་ཀ་སྡེའི་ནང་དུ་གཏོགས་པས་
ཧ་ལ་ང་རུ་བཀླག་པར་བྱའོ། ། །དེ་བཞིན་དུ་ཡ་ཤ་གཉིས་ཙ་
སྡེའི་ནང་དུ་གཏོགས་ཤིང་། ར་ཥ་གཉིས་ཊ་སྡེའི་ནང་དུ་
གཏོགས་པ་དང་། ལ་ས་གཉིས་ཏ་སྡེའི་ནང་དུ་གཏོགས་ལ།
ཝ་པ་སྡེའི་ནང་དུ་གཏོགས་པས། རིམ་པ་ལྟར་ཉ་དང་ཎ་
དང་ན་དང་མ་རྣམས་སུ་བཀླག་པར་བྱའོ། །དེ་ཡང་ཤད་
ཀྱིས་ཆོད་ན་རང་ཐོག་ཉིད་བརྩི་བར་བྱ་བ་ཡིན་ལ། ཤད་
མེད་ན་ནི་འོག་མའི་ཡི་གེ་དབང་བཙན་པས། དེ་ལ་གང་
ཐོབ་ཀྱི་ལུགས་བཞིན་དུ་བརྩིས་ནས་བཀླག་པར་བྱའོ། །
གཉིས་པ་དམིགས་བསལ་ནི། ཨོྃ་དང་ཧཱུཾ་ནི་མ་དང་
ང་།༑ ༑ ཚིག་གྲོགས་དག་ལ་ལྟོས་པ་མིན། །ཞེས་པས་སྟོན་ཏེ།
ཨོཾ་གྱི་ཀླད་ཀོར་མ་དང་།
ཧཱུཾ་གི་ཀླད་ཀོར་ང་རུ་དུས་ནམ་
56

ཡང་བཀླག་པར་བྱ་སྟེ། གོང་འོག་གི་ཚིག་གྲོགས་དག་ལ་
ལྟོས་པ་མིན་ནོ། །དེ་ཅིའི་ཕྱིར་ཞེ་ན། ཨོཾ་དང་ཧཱུཾ་དང་ཕཊ
དང་སྭཱཧཱ་རྣམས་སྔགས་ཀྱི་འགོ་མཇུག་གི་རྒྱན་ལ་འོང་བ་མ་
·གཏོགས། ཡི་གེ་སྔ་ཕྱི་གང་ལའང་མ་འབྲེལ་བར་ཤད་ཀྱིས་
ཆོད་པ་ལྟ་བུའི་ཚུལ་དུ་རང་དབང་བར་གནས་པས། རང་
ཐོག་བརྩི་བར་བྱ་བ་ཡིན་ལ། དེས་ན་ཨོཾ་ལ་མ་དང་ཧཱུཾ་ལ་ང་
ཐོབ་པ་ཡིན་ཏེ། ཀླུ་སྒྲུབ་ཀྱི་སྔགས་ཀྱི་བཀླག་ཐབས་སུའང་
དེ་ལྟར་བཤད་དོ། །
གསུམ་པ་ལྕེ་རྩ་ཅན་དང་མཆུ་ཅན་གྱི་བཀླག་ཚུལ་ནི།
ལྕེ་རྩ་ཅན་དང་མཆུ་ཅན་ནི། །ཨ་ཀ་ཨ་པ་ཞེས་པའམ། །ཀོ་ཝ་
པོ་ཝ་ཞེས་པར་བཀླག །ཅེས་པས་སྟོན་ཏེ། ལྕེ་རྩ་ཅན་རྐ་ཟླ་
དག་དང་། མཆུ་ཅན་ལྤ་ཀླ་དག་ནི། ཨ་ཀ་ཨ་ཁ་ཞེས་པ་དང་།
ཨ་པ་ཨ་ཕ་ཞེས་པའམ། ཀོ་ཝ་ཁོ་ཝ་ཞེས་པ་དང་། པོ་ཝ་ཕོ་
57

ཝ་ཞེས་པར་བཀླག་གོ ། དང་བོ་ནི། སློབ་དཔོན་སྔ་མས་
བཞེད་པ་ཡིན་ལ། གཉིས་པ་ནི། བཎྚི་ཏའི་ངག་ནས་འབྱུང་
ཚུལ་ལྟར་བཀོད་པ་ཡིན་པས། གང་བདེར་བཀླག་པས་ཆོག་
གོ། །
གཉིས་པ་གསལ་བྱེད་བུའི་བཀླག་ཚུལ་ལ།
ཡ་
བཏགས་པའི་བཀླག་ཚུལ་དང་། ཝ་བཏགས་པའི་བཀླག་
ཚུལ་གཉིས་ལས། དང་པོ་ལ་སྤྱིར་བཏང་དང༌། དམིགས་
བསལ་གཉིས་ལས་དང་པོ་ནི། ཡ་བཏགས་ཕལ་ཆེར་འགྲེང་
བུ་ནི། །ཡའི་སྒྲ་ཅུང་ཞིག་ལྡན་པར་བཀླག །ཅེས་པས་སྟོན་
ཏེ༑ ཀ་དང་ཁ་གཉིས་མ་གཏོགས་པ་ག་ནས། ཀྵའི་བར་གྱི་
ཡ་བཏགས་ཕལ་ཆེར་གྱི་བཀླག་ཚུལ་ནི་འགྲེང་བུ་ཡོད་པའི་
ཚུལ་དུའམ། ཡའི་སྒྲ་ཅུང་ཞིག་ལྡན་པར་བཀླག་སྟེ། དཔེར་
ན༑ གརྒྱ་ཞེས་པ་དང་། ཨེ་ཧྱ་ཧི(ཚུར་སྤྱོན་ཚུར་སྤྱོན།) ལྟ་
58

བུ་ལ། གརྔ་གེ། ཨེ་ཧེ་ཞེས་པའམ། གནྲ་གེ་ཡྻ། ཨེ་ཧེ་ཡ྄་ཧི་
དག་ཏུ་བཀླག་གོ །ཡ་ལ་ཡ་བཏགསས་ཡ་རང་ཉིད།
གཉིས་པ་དམིགས་བསལ་ནི།
ཀ་ཁའི་ཡ་བཏགས་
བོད་བཞིན་བཀླག །ར་ལ་ཡ་བཏགས་ར་ཡར་སྦྱར། །ཞེས་
པས་སྟོན་ཏེ། ཀ་ཁའི་ཤཱཀྱ(ཕོད་པའམ་ནུས་པ)སཾ་ཁྱུ
(གྲངས། )ལྟ་བུ་དག བོད་བཞིན་དུ་ཀྱ་དང་ཁྱ་རུ་བཀླག་
གོ༑ ར་ལ་ཡ་བཏགས་པ་ཨཱརྱ(འཕགས་པ།)སོགས་ནི་ར་
ཡར་སྦྱར་ནས། ཨཱར་ཡེ་ཞེས་ཕྲལ་བ་ལྟ་བུའི་ཚུལ་དུ་བཀླག་
པར་བྱའོ།།
གཉིས་པ་ཝ་བཏགས་ཀྱི་བཀླག་ཚུལ་ནི། ཝ་བཏགས་
ཕལ་ཆེར་ན་རོ་ནི། །ཝའི་སྒྲ་ཅུང་ཞིག་ལྡན་པར་བཀླག །
ཅེས་པས་སྟོན་ཏེ། སརླ(ཐམས་ཅད་དམ་ཀུན།) ལྟ་བུ་མ་
གཏོགས་ཀ་ནས་ཀྵའི་བར་དུ་ཝ་བཏགསས་ཕལ་ཆེར་ན་རོ་
59

ནི༑ ཝའི་སྒྲ་ཅུང་ཞིག་ལྡན་པར་བཀླག་སྟེ། དཔེར་ན། སཏྭ
(སེམས་དཔའ།) ལྟ་བུ་ལ་སཏོཝ་ལྟ་བུར་བཀླག་གོ །སརླ་ནི་
ཕྲལ་བ་ལྟ་བུའི་ཚུལ་དུ་སརུ་ཝ་ཞེས་པར་བཀླག་པར་བྱའོ། །
འགའ་ཞིག་སར་པ་དང་སར་བྷ་རུ་བཀླག་དགོས་ཟེར་ཀྱང་།
དེ་པ་དང་བྷ་མ་ཡིན་པས་ནོར་བ་ཡིན་ལ། འདི་ཉིད་ཝ་ཡིན་
ཏེ༑ ཀྱེེ་རྡོར་གྱི་གཏོར་སྔགས་ཀྱི་སྔགས་བཏུས་པའི་སྐབས་
སུ༑ ཨཏྨ་རྣམས་ཀྱི་གསུམ་པ་དང༌། །མཐར་གནས་པ་ཡི་
བཞི་བ་ལ། །སྟེང་དུ་མེ་ཡིས་རྣམ་པར་བརྒྱན། །ཅེས་བཤད་
པས་སོ། །གཞན་ཡང་གཅོད་མཚམས་ནོར་བ་དང་། ཡི་གེ་
ནོར་བར་བཀླག་ན། དོན་ཕྱིན་ཅི་ལོག་ཏུ་འགྱུར་བས། མ་
ལོག་པ་དང་མ་ནོར་བ་གལ་ཆེ་སྟེ། དཔེར་ན། ཏེ་ཥཱ་ཉྩ་ཡོ་ནི་
རོ་དྷ་ཞེས་པ་ལ།
ཡོ་མར་སྦྱར་ནས་ཡོ་ནི་རོ་དྷ་ཞེས་བྱས་
ན༑ མོ་མཚན་འགོག་ཅེས་པར་འགྱུར་ལ། ཡོ་ཡར་སྦྱར་ན།
60

དེ་ལ་འགོག་པ་གང་ཡིན་པ། ཞེས་པར་འགྱུར་བས་ཁྱད་
ཤིན་ཏུ་ཆེའོ། །ཡི་གེ་ནོར་བས་དོན་ནོར་བ་ནི། འཇམ་
དབྱངས་ཀྱི་སྙིང་པོ་ཨོཾ་ཝཱ་གི་ཤཱ་རི་མུཾ། ཞེས་པ་ངག་གི་
དབང་ཕྱུག་ཡིན་པ་ལ། ཨོཾ་བྷ་གེ་ཤྭ་རི་མུཾ། ཞེས་བྷ་རུ་
བཀླག་པས་མོ་མཚན་གྱི་དབང་ཕྱུག་ཅེས་བརྗོད་བྱ་ཕྱིན་ཅི་
ལོག་ཏུ་འགྱུར་བས། མ་ནོར་བ་གལ་ཆེའོ། །དེས་ན་ཝཱ་གིའི་
ཝ་དང་སརླའི་ཝ་དང༌། འབྱུང་བཞིའི་ས་བོན་གྱི་ཝཾ། ཀཱ་ཡ་
ཝ་ཀཱ་ ཙིཏྟ འི་ཝ་རྣམས་ཝ་ཆེན་དུ་འབྲི་ལ་བཀླག་པ་ཡང་ཝ་
རུ་བཀླག་པར་བྱའོ། །གཞན་ཡང་། ཨཏྱ་ནུ་ཏྤ་ལ།(གདོད་
མ་ནས་མ་སྐྱེས་པ། ) ཨརྱ་ནུཏྤ་དང་། བིཏྭཱ་རཱ་ཛ་ལ། བིཅཱ་རཱ་
ཛ་རུ་བཀླག་པ་ཡོད་དེ། ནོར་བ་ཡིན་པས་སྤང་བར་བྱའོ། །
གསུམ་པ་དམིགས་བསལ་ལ།
རྀ་ལྀ་ཞུགས་པའི་
བཀླག་ཚུལ། ཨི་ཞུགས་པའི་བཀླག་ཚུལ། ཀེ་ཤ་ཅན་གྱི་
61

བཀླག་ཚུལ་དང་གསུམ་ལས།
དང་པོ་ནི། ཀ་སོགས་སྲོག་ཏུ་རྀ་ལྀ་ཞུགས། །གུ་གུ་ཕྱིར་
ནི་ལོག་གྱུར་ན།
།ཀི་རི་ཀི་ལི་ཞེས་མྱུར་བཀླག །ཅེས་པས་
སྟོན་ཏེ། ཀ་དང་སོགས་པས་བསྡུས་པ་ཁ་ནས་ཀྵའི་བར་གྱི་
སྲོག་ཏུ་རྀ་ལྀ་ཞུགས་པ། ཀྲྀ་ནས་ཁྲྀའི་བར་དང༌། ཀླྀ་ནས་
བླླའི་བར་གྱི་གུ་གུ་ཕྱིར་ནི་ལོག་གྱུར་ན། ཀི་རི་ཀྵི་རི་ཀི་ལི་ཀླི་
ལི༑ ཞེས་མྱུར་བར་བཀླག་སྟེ། དབྱངས་ཡིག་ཡིན་པས་ཕྲལ་
དུ་མི་རུང་ངོ་།
གཉིས་པ་ཨི་ཞུགས་པའི་བཀླག་ཚུལ་ནི། ཀ་སོགས་ར་
དང་ལ་བཏགས་ནས། །གུ་གུ་ཕྱིར་ནི་མ་ལོག་ན། །ཀ་རི་ཀ་ལི་
ཞེས་པར་བཀླག །ཅེས་པས་སྟོན་ཏེ། ཀ་དང་སོགས་པས་
བསྡུས་པ་ཁ་ནས་ཀྵའི་བར་ལ་ར་དང་ལ་བཏགས་པ། ཀྲིཀྵི་
ཀླི་གླི་ཞེས་གུ་གུ་ཕྱིར་ནི་མ་ལོག་པ་བྱུང་ན། ཀ་རི་ཀྵ་རི་ཀ་ལི་
62

ཀྵ་ལི་ཞེས་ཅུང་ཞིག་ཕྲལ་ལ་བཀླག་པར་བྱའོ། །གསལ་བྱེད་
ཉིས་བརྩེགས་ལ་ཨི་ཞུགས་པའི་ཚུལ་དུ་ཡོད་པས།
སྲོག་ཏུ་ཞུགས་པ་དང་ཁྱད་པར་ཆེའོ། །
རྀ་ལྀ་
གསུམ་པ་ཀེ་ཤ་ཅན་གྱི་བཀླག་ཚུལ་ནི། ཨཻ་དང་ཨོཾ་ཡི་
བཀླག་ཚུལ་ནི། །ཨེ་ཨི་ཨོ་ཨུ་ཞེས་པར་བཀླག དེ་བཞིན་ཀ་
སོགས་སྲོག་ཞུགས་ན། །ཀེ་ཨི་ཀོ་ཨུ་སོགས་སུ་བཀླག །ཅེས་
པས་སྟོན་ཏེ། ཨཻའི་ཡི་གེ་དང་ཨོའི་ཡི་གེའི་བཀླག་ཚུལ་ནི། ཨེ་
ཨི་ཨོ་ཨུ་ཞེས་པར་བཀླག་གོ །དེ་བཞིན་དུ་ཀ་དང་སོགས་
པས་བསྡུས་པ་ཁ་ནས་ཀྵའི་བར་ལ། ཨཻ་ཨོ་སྲོག་ཏུ་ཞུགས་
པར་གྱུར་ན། ཀཻ་ཀོ་ཀྵེ་ཀྵ། ཞེས་པ་རྣམས་ལ་ཀེ་ཨི་ཀོ་ཨུ་ཀྵེ་ཨི་
ཀྵ་ཨུ་སོགས་སུ་བཀླག་གོ །
གསུམ་པ་བརྩམས་པ་མཐར་ཕྱིན་པའི་བྱ་བ་ལ། སློབ་
པར་འདོམས་པ། སྦྱར་བའི་ཚུལ། དགེ་བ་བསྔོ་བ་དང་
63

གསུམ་ལས།
དང་པོ་ནི། རྒྱས་པར་སློབ་དཔོན་ངག་ལས་སློབས། །
ཞེས་པས་སྟོན་ཏེ། ། སྔགས་ཀྱི་བཀླག་ཐབས་འདི་ལས་རྒྱས་
པར་ཤེས་པར་འདོད་ན། སློབ་དཔོན་མཁས་པའི་ངག་ལས།
གདངས་ཀྱི་མཐོ་དམའ་མྱུར་བུལ། གྲིམས་ལྷོད། གནས་ལས་
འབྱུང་ཚུལ། ངལ་བསོ་རིང་ཐུང་། དལ་སྙོམས། སྣ་སྐད། ལུས་
ཀྱི་འདུག་སྟངས། ཁ་མིག་གི་བལྟ་སྟངས། ལག་པའི་གར་
སྟབས་སོགས་མང་དུ་ཡོད་པས་ལེགས་པར་སློབས་ཤིག །
ཅེས་འདོམས་པའོ། །
གཉིས་པ་སྦྱར་བའི་ཚུལ་ནི། མདོར་བསྡུས་ཙམ་འདི་
སྐད་གཉིས་པ། །སྣར་ཐང་ལོ་ཙཱ་གང་དེ་ལ། །བཤེས་གཉེན་
བློ་གྲོས་དཔལ་འབར་གྱིས། །ཐང་པོ་ཆེ་རུ་བསྐུལ་ནས་སྦྱར། །
ཞེས་པས་སྟོན་ཏེ། དེ་ཡང་སྔོན་རབས་དཔག་ཏུ་མེད་པའི་
64

ལོ་པཎ་མཁས་པ་མང་པོས་བརྩམས་པའི་སྔགས་ཀྱི་བཀླག་
ཐབས་རྒྱ་མཚོ་ལྟ་བུའི་ནང་ནས། མདོར་བསྡུས་པ་ཅུང་ཟད་
ཙམ་འདི་རྒྱ་སྐད་བོད་སྐད་དུ་སྨྲ་བའི་སྐད་གཉིས་པ། ཡུལ་
བྱང་ཕྱོགས་ཀྱི་རྒྱུད་དུ་བྱུང་བ་དཔལ་སྣར་ཐང་གི་ལོ་ཙཱ་བ་
སཾ་གྷ་ཤྲཱི་ཞེས་པ་གང་དེ་ལ། ལུང་རིགས་ཆོས་ཀྱི་སྤྱན་དང་
ལྡན་པ་ཐང་པོ་ཆེའི་སྟོན་པ་བཤེས་གཉེན་བློ་གྲོས་དཔལ་་་་་་
འབར་གྱིས། དཔལ་ཐང་པོ་ཆེའི་གཙུག་ལག་ཁང་དུ་ཡང་
དང་ཡང་དུ་བསྐུལ་བ་ལ་བརྟེན་ནས། ཀུན་ལྡན་ཞེས་པ་
ལྕགས་ཕོ་བྱི་བའི་ལོ་ལ་སྦྱར་བའོ།།
བ་ཡིས། །འགྲོ་རྣམས་སྔགས་དོན་རྣམས་གཟིགས་ཤོག །
ཅེས་པས་སྟོན་ཏེ། སྔགས་ཀྱི་བཀླག་ཚུལ་འདི་བརྩམས་པ་
ལས་བྱུང་བའི་དགེ་བ་ཡིས།
སྐྱེ་འགྲོ་མཐའ་དག་རྣམས་
གསུམ་པ་དགེ་བ་བསྔོ་བ་ནི། འདི་ལས་བྱུང་བའི་དགེ་
65

སྔགས་ཀྱི་བཀླག་ཚུལ་དང་བརྗོད་བྱའི་དོན་རྣམས་ཉེ་བར་
གཟིགས་ནས་ཐར་བ་དང་ཐམས་ཅད་མཁྱེན་པའི་གོ་
འཕང་མྱུར་དུ་འཐོབ་པར་ཤོག་ཅིག་ཅེས་སྨོན་པ་བརྗོད་་
པའོ། །
གང་ཞིག་འདི་ན་ལེགས་སྦྱར་བསྟན་བཅོས་ལ།
།
འདྲིས་པ་མ་མཐོང་ཡི་གེའི་གསང་ཚིག་མཆོག
།ཨཱ་ལི་ཀཱ་
ལིའི་ཞལ་ཡང་འཚོ་བ་དཀོན།
།དེ་ཕྱིར་སྔགས་ཀྱི་བཀླག་
ཐབས་སུ་ཡིས་ཤེས། །འོན་ཀྱང་གངས་རིའི་ཁྲོད་ཀྱི་མཁས་
པ་དག །ཡི་གེའི་གསང་ཚིག་སྨྲ་ལ་མངོན་དགའ་ནས། །རོ་
འཛིན་གར་གྱི་རྩེ་མོ་རྣམ་གཡོ་བས། ཁྱད་པར་བྲིས་པའི་
བཀླག་ཐབས་ཅི་ཡང་ཡོད། །དེ་ལྟར་ན་ཡང་ཚང་ལ་མ་ནོར་
བའི༑ ༑ ཡི་གེའི་གསང་ཚིག་སྨྲ་བ་རེ་རེ་ཙམ། དེ་ཕྱིར་
ཚང་ལ་མ་ནོར་གསང་ཚིག་མཆོག
།བཀླག་པ་ཙམ་འདི་
66

ཤེས་ལྡན་ང་ཡིས་བྱས། །དེ་ལས་བྱུང་བའི་དགེ་བས་འགྲོ་བ་
ཀུན༑ ༑ ཀུན་མཁྱེན་ཐར་པ་ཆེན་པོར་བགྲོད་པའི་ལམ། །
ལམ་མཆོག་སྔགས་ཀྱི་བརྗོད་ཚུལ་མ་ནོར་མཆོག །མཆོག་དེ་
དེ་རིང་ཉིད་དུ་རྫོགས་པར་ཤོག །
།།
ཅེས་པ་སྔགས་ཀྱི་བཀླག་ཐབས་བསྡུས་པའི་ཁྲྀཀྐ་་་་
མཐོང་བ་དོན་གསལ་ཞེས་བྱ་བ་འདི་ནི། སྣར་ཐང་པཎ་
ཆེན་སཾ་གྷ་ཤྲཱིས། བློ་དམན་རྣམས་ཀྱི་དོན་དུ་དཔལ་རྩེ་ཐང་
གི་ཆོས་གྲྭ་ཆེན་པོའི་གཙུགས་ལག་ཁང་དུ་ལེགས་པར་སྦྱར་
བ་ཞིག་རྫོགས་སོ། །འདིས་ཀྱང་སངས་རྒྱས་ཀྱི་བསྟན་པ་ལ་
ཕན་པ་མཐའ་ཡས་པ་འབྱུང་བར་གྱུར་ཅིག ། །།
སྨྲས་པ།
འཕགས་ཡུལ་མཁས་པའི་བཞེད་སྲོལ་བཞིན།།
ལེགས་སྦྱར་སྐད་ཀྱི་ཀློག་ཚུལ་འདི། །
67

གསང་སྔགས་བཟླས་བརྗོད་བྱེད་པ་ལ། །
ཉེར་མཁོ་གཅེས་པའི་ཆ་ལག་ཏུ། །
མཐོང་ནས་ལྷག་བསམ་དགེ་བ་ཅན། །
དགེ་སློང་ངག་དབང་བཟོད་པ་ཡིས། །
ཆོས་སྡེ་ཆེན་པོ་སྐུ་འབུམ་དུ། །
མཐུན་རྐྱེན་སྦྱར་ནས་པར་དུ་བསྒྲུབས། །
དགེ་བས་བདག་གཞན་སྐྱེ་འགྲོ་ཀུན། །
སྒྲ་སྦྱོར་སྔགས་ཀྱི་བཀླག་ཚུལ་རྣམས། །
མ་ནོར་ཇི་བཞིན་ལེགས་རྟོགས་ནས།
མཆོག་མཐུན་དངོས་གྲུབ་འཐོབ་གྱུར་ཅིག །
སརྦ་མངྒ་ལཾ།། །།
68